Document ID: 32002R0509

Ir-Regolament tal-Kummissjoni (KE) Nru 509/2002
tal-21 ta’ Marzu 2002
li jemenda l-Anness II tar-Regolament tal-Kunsill (KE) Nru 1255/1999 dwar l-organizzazzjoni komuni tas-suq tal-ħalib u prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u prodotti tal-ħalib [1], kif emendat l-aħħar bir-Regolament (KE) Nru 1670/2000 [2], u b’mod partikolari l-Artikolu 31(14) tiegħu,
Billi:
(1) L-Artikolu 31 tar-Regolament (KE) Nru 1255/1999 jiddisponi għall-għoti ta’ rifużjonijiet għal ċerti prodotti koperti b’dak ir-Regolament meta jkunu esportati fil-forma tal-prodotti elenkati fl-Anness II tiegħu.
(2) Ir-Regolament tal-Kummissjoni (KE) Nru 2031/2001 tas-6 ta’ Awissu 2001 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura ta' tariffi u statistika u fuq it-Tariffa Doganali Komuni [3] jemenda n-Nomenklatura Magħquda għal ċerti prodotti.
(3) L-Anness II tar-Regolament (KE) Nru 1255/1999 għandu bħala konsegwenza jkun emendat.
(4) L-emendi għandhom japplikaw mid-data ta’ meta jibda japplika r-Regolament (KE) Nru 2031/2001.
(5) Il-miżuri previsti f’dan ir-Regolament huma skond il-fehma tal-Kumitat ta' Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness II tar-Regolament (KE) Nru 1255/1999, il-vers:
"190530 | - Galettini ħelwin; waffles u gallettini rqaq" |
huwa mibdul b’dan li ġej:
| "- Gallettini ħelwin; waffles u gallettini rqaq: |
1905 31 | - - Galettini ħelwin |
1905 32 | - - Waffles u gallettini rqaq" |
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Jannar 2002.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 21 ta’ Marzu 2002.

Labels: 17
6